CELEX: 32004D0108
Language: sl
Date: 2004-01-28 00:00:00
Title: Odločba Komisije z dne 28. januarja 2004 o spremembi Priloge C k Direktivi Sveta 92/51/EGS o drugem splošnem sistemu priznavanja strokovne izobrazbe in usposabljanja o dopolnitvi Direktive 89/48/EGS (notificirana pod dokumentarno številko K(2003) 5381)Besedilo velja za EGP.

Pomembno pravno obvestilo

|

32004D0108

Uradni list L 032 , 05/02/2004 str. 0015 - 0016

		Odločba Komisijez dne 28. januarja 2004o spremembi Priloge C k Direktivi Sveta 92/51/EGS o drugem splošnem sistemu priznavanja strokovne izobrazbe in usposabljanja o dopolnitvi Direktive 89/48/EGS(notificirana pod dokumentarno številko K(2003) 5381)(Besedilo velja za EGP)(2004/108/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/51/EGS z 18. junija 1992 o drugem splošnem sistemu priznavanja strokovne izobrazbe in usposabljanja o dopolnitvi Direktive 89/48/EGS [1], in zlasti člena 15 Direktive,ob upoštevanju zahtev, ki so jih predložili Nemčija, Italija, Avstrija in Združeno kraljestvo,ob upoštevanju naslednjega:(1) Nemčija, Italija, Avstrija in Združeno kraljestvo so predložili utemeljene zahteve za spremembo Priloge C k Direktivi 92/51/EGS.(2) Nemčija je zahtevala, da se poklicni naziv "ergoterapevt" ("Beschaeftigungs- und Arbeitstherapeut") dopolni s poklicnim nazivom "delovni terapevt" ("Ergotherapeut"). Sprememba zakona o ergoterapiji (Beschäftigungs- und Arbeitstherapeutengesetz) z dne 25. maja 1976 v različici, veljavni 8. marca 1994, ki je začela veljati 1. januarja 1999, je uvedla poklicni naziv "poklicni terapevt" ("Ergotherapeut") za uporabo poleg obstoječega naziva.(3) Italija je zahtevala črtanje navedbe "podolog" ("podologo"), saj ministrska uredba (Decreto ministeriale) št. 666 z dne 14. septembra 1994 določa poklicne kvalifikacije za podologe in predpisuje, da ustrezna univerzitetna diploma, za katero so potrebna tri leta šolanja, predstavlja obvezno usposabljanje za ta poklic. Z začetkom veljavnosti navedene uredbe poklic podologa sodi na področje uporabe Direktive Sveta 89/48/EGS z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta [2].(4) Avstrija je zahtevala dodatek dveh novih poklicev na področju knjigovodstva: "gospodarski knjigovodja" ("Gewerblicher Buchhalter"), v skladu z zakonom o trgovini, obrti in industriji iz leta 1994 (Gewerbeordnung 1994), in "samostojni knjigovodja" ("Selbständiger Buchhalter"), v skladu z zakonom o poklicih na področju javnega računovodstva iz leta 1999 (Bundesgesetz über die Wirtschaftstreuhandberufe 1999). Predloženi so bili načrti usposabljanja. Glede na raven specializacije in odgovornost imetnikov teh kvalifikacij, bi se te morale šteti kot primerljive z diplomo.(5) Avstrija je zahtevala črtanje dejavnosti agencij za reklamiranje in pospeševanje ("Werbeagentur") iz Priloge C glede na obnovitev zakona o poklicih iz leta 1997, BGBl. I št. 63/1997, (Gewerbeordnungsnovelle 1997, BGBl. I No 63/1997), saj ta dejavnost ni več urejena s predpisi.(6) Združeno kraljestvo je zahtevalo dodatek poklica "registriran veterinarski bolničar" ("listed veterinary nurse") kot "National Vocational Qualification (NVQ)" na 3. nivoju v Združenem kraljestvu zaradi sprememb zahtev Združenega kraljestva o usposobljenosti za ta poklic. "Royal College of Veterinary Surgeons" je akreditiran pri "Qualifications and Curriculum Authority (QCA)" kot utrezni organ, pristojen za podelitev. Priloga C k Direktivi 92/51/EGS že vključuje kvalifikacije NVQ na tem nivoju.(7) Direktivo 92/51/EGS je treba torej ustrezno spremeniti.(8) Ukrepi, predvideni s to odločbo, so v skladu z mnenjem odbora, ustanovljenega v skladu s členom 15 Direktive 92/51/EGS –SPREJELA NASLEDNJO ODLOČBO:Člen 1Priloga C k Direktivi 92/51/EGS se spremeni v skladu s prilogo k tej odločbi.Člen 2Ta odločba je naslovljena na države članice.V Bruslju, 28. januarja 2004Za KomisijoFrederik BolkesteinČlan Komisije[1] UL L 209, 24.7.1992, str. 25. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).[2] UL L 19, 24.1.1989, str. 16. Direktiva, kakor je bila spremenjena z Direktivo 2001/19/ES Evropskega parlamenta in Sveta (UL L 206, 31.7.2001, str. 1).--------------------------------------------------PRILOGAPriloga C k Direktivi 92/51/EGS se spremeni na naslednji način:1. Besedilo pod naslovom 1, "Paramedicinski tečaji usposabljanja in tečaji usposabljanja za nego otrok", se spremeni na naslednji način:(a) pod podnaslovom "V Nemčiji" se alinea "– ergoterapevt ("Beschaeftigungs- und Arbeitstherapeut")" nadomesti z "— delovni terapevt/ergoterapevt ("Beschäftigungs- und Arbeitstherapeut/Ergotherapeut")";(b) pod podnaslovom "V Italiji" se črta alinea "– podolog ("podologo")"2. Pod naslovom 4, "Tehnično področje", se besedilo pod podnaslovom "V Avstriji" spremeni na naslednji način:(a) dodata se naslednji alinei:(i) "— gospodarski knjigovodja ("Gewerblicher Buchhalter"), v skladu z zakonom o trgovini, obrti in industriji iz leta 1994 (Gewerbeordnung 1994),"(ii) "— samostojni knjigovodja ("Selbständiger Buchhalter"), v skladu z zakonom o poklicih na področju javnega računovodstva iz leta 1999 (Bundesgesetz über die Wirtschaftstreuhandberufe 1999)."(b) črta se alinea "– agencijo za reklamiranje in pospeševanje ("Werbeagentur")"3. Pod naslovom 5,"Programi Združenega Kraljestva, ki so sprejeti kot del "National Vocational Qualifications" ali kot "Scottish Vocational Qualifications""se besedilo pod podnaslovom"Usposabljanje za poklic"doda naslednja alinea:"— registriran veterinarski bolničar."--------------------------------------------------